hotchpotch/miracl-hf-unified huggingface dataset:
ডাব্লিউডাব্লিউই র ট্যাগ টিম চ্যাম্পিয়নশিপ
ডাব্লিউডাব্লিউই র ট্যাগ টিম চ্যাম্পিয়নশীপ ডাব্লিউডাব্লিউইর পেশাদারি কুস্তির চ্যাম্পিয়নশীপ। এটা ডাব্লিউডাব্লিউই এর "র" ব্রান্ডে আছে। এপ্রিল ৫, ২০০৯ থেকে আগস্ট ১৬, ২০১০ পর্যন্ত এটা ওয়ার্ল্ড ট্যাগ টিম চ্যাম্পিয়নশীপের সাথে ছিল যতক্ষন না এই অন্য খেতাবটা অবসর নিয়েছে।
বিশ্ব কুস্তি বিনোদনে ব্রান্ড সম্প্রাসরণের পর ডাব্লিউডাব্লিউই আন্ডিসপুটেড চ্যাম্পিয়নশীপ এবং ডাব্লিউডাব্লিউই নারী চ্যাম্পিয়নশীপ হয় একমাত্র টাইটেল যেটা র এবং স্ম্যাকডাউন! উভয় ব্রান্ডে মারামারি হবে, আর বাকি চ্যাম্পিয়নশীপগুলোর জন্য তাদের নিজস্ব ব্রান্ডে মারামারি হবে। ২০০২ সালের বসন্তের পর কোম্পানির প্রথম ব্রান্ড সম্প্রাসারণের পর এটা আসলে স্ম্যাকডাউন ব্রান্ডের অংশ ছিল। ঐ গ্রীষ্মে ট্যাগ টিম চ্যাম্পিয়নশীপ র ব্রান্ডে স্থান্তর করা হয়। ট্যাগ টিম চ্যাম্পিয়নশীপ র ব্রান্ডের অংশ হয়, আর স্ম্যাকডাউন ব্রান্ড ত্যাগ করে! তাই স্ম্যাকডাউনে কোন ট্যাগ টিম টাইটেল থাকেনা। ফলস্বরূপ, স্ম্যাকডাউন সাধারণ ব্যবস্থাপক স্টেফানি ম্যাকমোহান, নতুন "ডাব্লিউডাব্লিউই ট্যাগ টিম চ্যাম্পিয়নশীপ" এর পরিচয় করিয়ে দেন এবং এটাকে স্ম্যাকডাউন ব্রান্ডের জন্য ট্যাগ টিম টাইটেল বানান। সে আট দলীয় ট্যাগ টিম প্ররিযোগিতা আয়োজন করে। ২০০২ সালের অক্টোবর মাসের ২০ তারিখের নো মারসি ২০০২তে ট্যাগ টিম চ্যাম্পিয়নশীপের ফাইনালে কার্ট এঙ্গেল এবং ক্রিস বেনয়ইট এর দল রে মিস্টেরিও এবং এজকে হারিয়ে প্রথমবারের মত ডাব্লিউডাব্লিউই চ্যাম্পিয়ন হয়।
২০০৭ সালের অক্টোবর ১৭, স্ম্যাকডাউন আর ইসিডাব্লিউ একটি মেধা ভাগ চুক্তি ঘোষণা করে।
ফলস্বরূপ, এই টাইটেলের জন্য উভয় ব্রান্ডে লড়াই শুরু হয়ে যায়। ২০০৮ সালের শেষদিক থেকে ২০০৯ সালের প্রথমদিক পর্যন্ত ডাব্লিউডাব্লিউই ট্যাগ টিম চ্যাম্পিয়ন দ্য কোলনস (কার্লিটো এবং প্রিমো) প্রতিদ্বন্দ্বীতা করে ওয়ার্ল্ড ট্যাগ টিম চ্যাম্পিয়ন জন মরিসন এবং দ্য মিজ এর সাথে, এরই ফলস্বরূপ ১৭ মার্চের "ইসিডাব্লিউ" ঘোষণা করে রেসেলম্যানিয়া ১৫ তে একে অপরের বিরুদ্ধে লড়াই করবে এবং যে দল জিতবে সেই দল উভয় টাইটেল পাবে।
ফলস্বরূপ ইউনিফায়েড ডাব্লিউডাব্লিউই ট্যাগ টিম চ্যাম্পিয়নশীপ, দুইটি টাইটেলের সংমিশ্রণে তৈরি টাইটেল তাদের দ্বারা চালু হয়েছে , তারা একের পর এক দলকে হারিয়েছে। এই চ্যাম্পিয়নশীপের জন্য ডাব্লিউডাব্লিউই এর যেকোন ব্রান্ডে লড়াই হতে পারে। অবশেষে, ১৬ আগস্ট , ২০১০, ওয়ার্ল্ড ট্যাগ টিম চ্যাম্পিয়নশীপ ডাব্লিউডাব্লিউই ট্যাগ টিম চ্যস্মপিয়নশিপের ইতিহাস বহাল রাখার জন্য অবসর দেওয়া হয়। তখনকার চ্যাম্পিয়ন দ্য হার্ট ডেস্টিনির ড্যাভিড হার্ট স্মিতগ এবং টাইসন কিডকে দেওয়া হয় নতুন চ্যাম্পিয়নশীপ বেল্ট। আর চ্যাম্পিয়নরা যেকোন ব্রান্ডে প্রতিদ্বন্দীতা করতে পারবে।
বর্তমান চ্যাম্পিয়ন সিজারো এবং শেইমাস, দলীয়ভাবে তাদের এটা দ্বিতীয়বারের মত রাজত্ব।
ভারতীয় পদমর্যাদা ক্রম
ভারতীয় প্রজাতন্ত্রের পদমর্যাদা ক্রম হল একটি প্রোটোকল তালিকা (গুরুত্বপূর্ণ পদের ক্রমবিন্যাস)। এতে পদাধিকারি ও আধিকারিকদের তাঁদের পদ ও ভারত সরকারের কার্যালয় অনুসারে তালিকাভুক্ত করা থাকে। ভারতের রাষ্ট্রপতির কার্যালয় স্বরাষ্ট্র মন্ত্রক কর্তৃক পরিচালিত হলেও, এই তালিকা ভারতের রাষ্ট্রপতিই নির্দিষ্ট করে দেন। এই তালিকাটি শুধুমাত্র আনুষ্ঠানিক প্রোটোকল নির্দেশ করতে ব্যবহৃত হয়। এর কোনো আইনি ভিত্তি নেই। ভারত সরকারের দৈনন্দিন কার্যক্ষেত্রেও এটি প্রযোজ্য হয় না।
২০১৫ সালের এপ্রিল মাসের পরিস্থিতি অনুসারে এই তালিকাটি নিম্নরূপ:
২০১৫ সালের ১ জানুয়ারি থেকে যোজনা কমিশনের পরিবর্তে নীতি আয়োগ গঠিত হয়েছে। However, MHA hasn't yet updated the Indian Order of Precedence.
আফগানিস্তান হ্যান্ডবল ফেডারেশন
আফগানিস্তান হ্যান্ডবল ফেডারেশন আফগানিস্তানের হ্যান্ডবলের সর্বোচ্চ ক্রীড়া নিয়ন্ত্রক সংস্থা। আফগানিস্তান হ্যান্ডবল ফেডারেশন আফগানিস্তান জাতীয় হ্যান্ডবল দলের বর্তমান পরিচালনা পর্ষদ। আফগানিস্তানহ্যান্ডবল ফেডারেশন মূলত ২০০৪ সালে প্রতিষ্ঠিত হয়।
কোরিয়া বাস্কেটবল অ্যাসোসিয়েশন
কোরিয়া বাস্কেটবল অ্যাসোসিয়েশন (কেবিএ) () দক্ষিণ কোরিয়ার বাস্কেটবলের পরিচালনা পর্ষদ। এটি ১৯২৫ সালে সিউলে প্রতিষ্ঠিত হয়। কোরিয়া বাস্কেটবল অ্যাসোসিয়েশন আন্তর্জাতিক বাস্কেটবল ফেডারেশনের এবং এশিয়া বাস্কেটবল ফেডারেশনের সদস্য। ফেডারেশন বর্তমান সভাপতি হচ্ছেন পাং ইয়াল।
কোরিয়া বাস্কেটবল অ্যাসোসিয়েশন কোরিয়া জাতীয় বাস্কেটবল দল এবং কোরিয়া নারী জাতীয় বাস্কেটবল দল এই দুইটি দলকে পরিচালনা করেন।
পশ্চিম গঙ্গ রাজবংশ
পশ্চিম গঙ্গ রাজ্য ভারতের প্রাচীন কর্ণাটকের একটি গুরুত্বপূর্ণ ক্ষমতাসীন রাজবংশ ছিল যা প্রায় ৩৫০ থেকে ১০০০ খ্রিস্টাব্দ পর্যন্ত স্থায়ী ছিল। পূর্ব গঙ্গ রাজবংশ, যারা পরবর্তী শতাব্দিতে কালিঙ্গা (বর্তমানে উড়িষ্যা) শাসন করে, থেকে পশ্চিম গঙ্গ রাজ্যকে পৃথকভাবে পরিচয় দেয়ার জন্য তারা ‘পশ্চিম গঙ্গা’ হিসেবেও পরিচিত ছিল। মনে করা হয়ে থাকে যে, পশ্চিম গঙ্গ রাজবংশরা এমন এক সময় তাদের শাসন আমল শুরু হয় যখন দক্ষিণ ভারতে পল্লব রাজ্যের দূর্বলতার কারলে একাধিক স্থানীয় গোত্র তাদের স্বাধীনতা দাবি করে। ৩৫০ খ্রিস্টাব্দ থেকে ৫৫০ খ্রিস্টাব্দের মধ্যবর্তী সময়কালে পশ্চিম গঙ্গারা তাদের সার্বভৌম ক্ষমতা বজায় রাখে। প্রথম দিকে গঙ্গ রাজ্যের রাজধানী ছিল কোলার শহরে, পরবর্তীতে মহীশূরের নিকটস্থ কাবেরি নদীর পাড়ে অবস্থিত তলকড়ে রাজধানী স্থানান্তরিত হয়।
প্রজেক্ট ইউক্লিড
প্রজেক্ট ইউক্লিড হচ্ছে কর্নেল বিশ্ববিদ্যালয়ের প্রকাশনা ব্যবস্থা কর্নেল বিশ্ববিদ্যালয় লাইব্রেরি এবং ডিউক বিশ্ববিদ্যালয়ের প্রকাশনা ব্যবস্থা ডিউক বিশ্ববিদ্যালয় প্রেস-এর একটি যৌথ অংশীদারিত্ব যার উদ্দেশ্য হচ্ছে মুক্ত ও সামাজিক প্রকাশনাগুলোর সাথে সমন্বয়ের মাধ্যমে তত্ত্বীয় ও ফলিত গণিত এবং পরিসংখ্যান বিষয়ক জ্ঞানমূলক আলোচনা বৃদ্ধি করা। জ্ঞানমূলক জার্নাল প্রকাশকারী ছোট প্রকাশনা সংস্থাগুলোকে অর্থ-সাশ্রয়ী উপায়ে কাগজ থেকে ইলেকট্রনিক মাধ্যমে রূপান্তরের ক্ষেত্র সৃষ্টির লক্ষ্য নিয়ে প্রজেক্ট ইউক্লিডের সৃষ্টি হয়।
অর্থ প্রদানকারী লাইব্রেরিসমূহ এবং অংশগ্রহণকারী প্রকাশকদের যৌথ উদ্যোগে , প্রজেক্ট ইউক্লিড এর জার্নালের ৭০ শতাংশ নিবন্ধকে ওপেন অ্যাক্সেস উপাদানে পরিণত করেছে। ২০১০ সাল নাগাদ প্রজেক্ট ইউক্লিড ওপেন-এক্সেস উপাদানের ১ লক্ষ পৃষ্ঠায় শর্তহীন অধ্যয়ন অধিকার প্রদান করে।
তত্ত্বীয় ও ফলিত গণিত এবং পরিসংখ্যান বিষয়ক জ্ঞানমূলক আলোচনা বৃদ্ধি করাই প্রজেক্ট ইউক্লিডের উদ্দেশ্য। "মুক্ত প্রবেশাধিকার, অর্থায়ন এবং যৌথ অর্থায়নের সমন্বিত পদ্ধতিতে এটি ছোট প্রকাশনাকে( বিশেষত সামাজিক) গণিত ও পরিসংখ্যান বিষয়ে তাদের বিষয়বস্তু প্রকাশের সুযোগ করে দেয়"।
ছোট,অবাণিজ্যিক গাণিতিক জার্নাল গুলোকে কাগজ থেকে ডিজিটালে রূপ দিতে সহায়তাকারী একটি অনলাইন প্রকাশনা ব্যবস্থার উন্নয়নের জন্য ১৯৯৯ সালে কর্নেল ইউনিভার্সিটি লাইব্রেরি এন্ড্রিউ ডব্লিউ মেল্লন ফাউন্ডেশন থেকে অর্থ সহায়তা লাভ করে। ডিউক বিশ্ববিদ্যালয় প্রেস, যারা নিজেদেরই গণিত জার্নাল অনলাইনে প্রকাশ করার পূর্ব অভিজ্ঞতা ছিল এবং যারা অবাণিজ্যিক গণিত জার্নাল প্রকাশে সাহায্যের ব্যাপারে একই রকম আগ্রহ প্রকাশ করে, তারা কর্নেল বিশ্ববিদ্যালয়ের সহযোগী হিসেবে প্রথমে প্রাপ্ত অর্থ সহায়তার উত্তম ব্যবহার এবং পরে প্রজেক্ট ইউক্লিডের প্রকাশনা ব্যবস্থার রূপরেখা উন্নয়নে সাহায্য করে। 
২০০৩ সালের মে মাসে ১৯ টি জার্নাল প্রকাশের মাধ্যমে কর্নেল বিশ্ববিদ্যালয় প্রজেক্ট ইউক্লিডের যাত্রার সূত্রপাত ঘটায়। ২০০৮ সালের জুলাই মাসে কর্নেল বিশ্ববিদ্যালয় লাইব্রেরি এবং ডিউক বিশ্ববিদ্যালয় প্রেস সমন্বয়ের ব্যপারে একমত হয় এবং প্রজেক্ট ইউক্লিডের ব্যবস্থাপনা যৌথ উদ্যোগে পরিচালিত হতে থাকে। ডিউক ইউনিভার্সিটি প্রেস “মার্কেটিং, অর্থনীতি এবং কার্যাদেশ পূরণের কার্যপ্রবাহ”-এর দায়িত্ব নেয় এবং কর্নেল বিশ্ববিদ্যালয় লাইব্রেরি প্রজেক্ট ইউক্লিডের আইটি অবকাঠামোতে সাহায্য অব্যাহত রাখে।
বর্তমানে, প্রজেক্ট ইউক্লিডে অ্যাওপেন ক্সেস জার্নাল ও মনোগ্রাফ(এক ধরনের গ্রন্থ) উভয়ই আছে। এছাড়াও নিরীক্ষিত হিসেবে চিহ্নিত কিছু বিশেষ সংগ্রহ ও আছে। বর্তমানে যুক্তরাষ্ট্র, জাপান, ইউরোপ, ব্রাজিল ও ইরান থেকে ৬০ টি শিরোনামে কতগুলো জার্নাল রয়েছে। ২০১২ সালের তথ্য অনুযায়ী ৬৪ খণ্ড শিরোনাম, ১৬২ খণ্ড মনোগ্রাফ এবং ২৩ খণ্ড কনফারেন্স প্রসিডিংস-এর মধ্যে মোট ১১০,৪০০ টি জার্নাল নিবন্ধ রয়েছে।
২০১১ সালে প্রজেক্ট ইউক্লিডকে ২০১১ ডিভিশন পুরস্কার প্রদান করে স্পেশাল লাইব্রেরিস অ্যাসোসিয়েশন-এর পদার্থ-মহাকাশবিজ্ঞান-গণিত বিভাগ। গণিত, পদার্থ, মহাকাশবিজ্ঞান বিষয়ক গুরুত্বপূর্ণ লেখা এবং এই বিষয়গুলোতে তথ্যের আদান-প্রদান বৃদ্ধি করে এমন কর্মকাণ্ড কে স্বীকৃতি দিয়ে প্রতিবছর এই পুরস্কার দেয়া হয়। পুরস্কার দেয়ার ক্ষেত্রে যেসমস্ত প্রজেক্ট গ্রন্থাগারের উন্নয়ন করে সেগুলোকেও বিবেচনায় আনা হয়।
খুশকি
খুশকি বা খুসকি মূলতঃ মাথার লোমকূপ সমূহতে ময়লা জমে ও ছত্রাকের আবির্ভাবের কারণে হয়ে থাকে এবং খুশকি সমস্যার প্রধান শত্রু হলো ডিরমট্রিস সেবেরিক। মূলতঃ খুশকি সমস্যার প্রাদুর্ভাব ঘটে মাথার ত্বকের উপরের অংশে। এছাড়া মুখে এবং কানে ইহা দেখা যায়। এমনকি ঠোটে, নাকের ছিদ্র থেকে শুরু করে কপাল, ভ্রুতেও ইহা দেখা যেতে পারে। রোগটি কর্তৃক আক্রান্ত ত্বকের শুষ্কতা কমে যায় এবং শুষ্ক ত্বকের ছোট ছোট মৃত ত্বক খুসকি তৈরিতে সহায়তা করে। তবে ত্বকের শুষ্কতার কারণ যদি খুসকি হয় তবে সহজেই বোঝা যায় কারণ চুল বাদে অন্য যে কোন ত্বকেই খুশকি হোক না কেন তা সহজেই দৃষ্টিগোচর হবে। সাধারনত খুশকি একজন মানুষের বয়ঃসন্ধিকালীন সময়ে বা প্রাপ্তবয়স্ক হবার সময় দেখা যায়।
মাথার চামড়ায় খুশকি হলে ছোট ছোট আঁশের মতো মরা চামড়া উঠতে থাকে ফলে মাথার চামড়া চুলকায় এবং চিরুনি দিয়ে যখন চুল আচড়ানো হয় তখন খুশকিগুলি মাথার চুল থেকে ঝরতে থাকে। খুশকি মাথা থেকে কাঁধে বা জামায় পরে একজনের শ্রীহানি ঘটায়। মাথা যখন খুশকিতে আক্রান্ত তখন যদি মাথা চুলকানো হয় তখন ভালো অনুভূত হয় বিধায় খুশকি আক্রান্ত একজন ব্যক্তি সর্বদা মাথা চুলকাতে থাকে এবং তার মাথা থেকে মরা চামড়া ঝরতে থাকে। মূলত আমরা খুশকি বলতে মাথার খুশকিকেই বুঝিয়ে থাকি তবে শুধুমাত্র খুশকির মাত্রা বেশী হলেই শরীরে অন্যান্য অঙ্গে এটার পাদুর্ভাব দেখা যায়। খুশকি অন্যান্য প্রদাহজনিত রোগ এবং এলার্জি ঘটাতে পারে।
যে সব কারণে খুশকি হয় তা নিম্নে আলোচনা করা হলো:
১) মাথার ত্বকের শুষ্কভাবের কারণে খুশকি হয়ে তাকে। শীতকালে যখন আবহাওয়াতে আর্দ্রতা কম থাকে তখন ত্বকের শুষ্কতা বৃদ্ধি পায়। শীতকালে ঘরের অভ্যন্তরের ঠান্ডা বাতাস এবং ঘরের বাইরের তুলনামূলক গরম বাতাসের ফলে তাপমাত্রার অসামাঞ্জস্যাতার সৃষ্টি হয় এবং সে কারণে গ্রীষ্মকালের তুলনায় শীথকালে খুশকি হয়ে থাকে।
২) কোন ব্যক্তি যদি দিনের বেলায় খুব অল্পবারের জন্য তার চূল আচড়ান তবে তার মাথায় মৃত ছোট ছোট চামড়া গুলি জমতে থাকে এবং খুশকি সমস্যার সৃষ্টি হতে পারে।
৩) যাদের ত্বক এলার্জেটিক তাদের খুশকির প্রবনতা বেশী। সূর্যের অতি বেগুনী রশ্মি ও ত্বক এক অপরের সহিত বিপরীত প্রতিক্রিয়া প্রদর্শন করে খুশকি উৎপাদন করতে পারে।
৪) পর্যাপ্ত পরিমান শ্যাম্পু না করলে মাথার ত্বক অপরিষ্কার হয়ে পড়ে যা থেকে খুসকির উৎপত্তি হতে পারে।
৫) খাদ্যভাসের কারণেও খুশকি হতে পারে। মূলত ভিটামিন বি ও জিংক গ্রহণ না করলে খুশকি হয়।
৬) ম্যালেসেজিয়া নামক এক ধরনের ছত্রাকের কারণে খুশকি হতে পারে। মূলত এই ছত্রাকটি সকলের ত্বকেই কম আর বেশি থাকে। এটি সাধারনত কোন সমস্যার সৃষ্টি করে না। কিন্তু এটির পরিমাণ ত্বকে যখন বেশি হয়ে যায় তখন তা ত্বক থেকে তেল শুষে নেয় এবং ত্বককে শুষ্ক করে তোলে। ফলে অতিরিক্ত ত্বকীয় কোষ উৎপাদিত হতে থাকে এবং বেশী সংখ্যাক কোষ মৃত হতে থাকে এবং কোষ গুলি মারা গেলে তা চুলের তেলের সাথে মিশে খুশকির সৃষ্টি করে।
৭) যারা অতিরিক্ত মানসিক চাপে থাকেন তাদের মধ্যে খুশকির প্রবনতা বেশী।
৮) কিছু বিশেষ রোগ যেমন পার্কিন্সন, হৃদরোগ, স্টোক খুশকির পরিমাণ বাড়িয়ে দেয়।
৯) ত্বকের নানা সমস্যা যেমন চুলকানির ফলে যে ঔষধ ব্যবহার করা হয় সে ঔষধের পত্রিক্রিয়ায় খুশকির উদ্ভব হতে পারে।
১০) যাদের রোগ প্রতিরোধ ক্ষমতা কম তাদের খুশকি হয়ে থাকে।
১১) কোন পানিতে ক্লোরিনের পরিমাণ বেশি হলে সেই পানি যদি কেউ ব্যবহার করেন তবে তার খুশকি হবার সম্ভাবনা বেশী থাকে।
১২) যারা অপেক্ষাকৃত কম গোসল করেন তাদের মাথা থেকে ময়লা কম পরিষ্কার হয় এবং মরা চামড়া জমে খুশকি হতে পারে।
১৩) যাদের জটিল রোগ যেমন এইচ.আই.ভি আছে তাদের খুশকি হতে পারে।
ভারতমাতা (ছবি)
ভারতমাতা হল বিশিষ্ট ভারতীয় চিত্রকর অবনীন্দ্রনাথ ঠাকুর অঙ্কিত একটি ছবি। ছবিটি ভারতমাতার। এই ছবিতে অবনীন্দ্রনাথ ভারতমাতাকে হিন্দু সম্পদের দেবী লক্ষ্মীর রূপে বৈষ্ণব সন্ন্যাসিনীর বেশভূষায় চিত্রিত করেছেন।
নিউ গড়িয়া
নিউ গড়িয়া হল ভারতের পশ্চিমবঙ্গ রাজ্যের রাজধানী কলকাতা শহরের দক্ষিণাংশের গড়িয়া অঞ্চলের একটি এলাকা। এই এলাকার উত্তর দিকে ইস্টার্ন মেট্রোপলিটান বাইপাস, পশ্চিম দিকে পাটুলি, দক্ষিণ দিকে গড়িয়া রেল স্টেশন এবং পূর্ব দিকে চক গড়িয়া অবস্থিত।
নিউ গড়িয়ায় দুটি প্রধান বাস টার্মিনাস রয়েছে। এই দুটি টার্মিনাস সি-৫ ও ২০৬ বাস রুটের নামে পরিচিত। আগে টার্মিনাসদুটি এই দুটি রুটের বাসের জন্য ব্যবহৃত হত। এখন এখান থেকে শহরের বিভিন্ন প্রান্তে যাওয়ার বাস পাওয়া যায়।
এছাড়া নিউ গড়িয়ায় শিয়ালদহ দক্ষিণ শাখার নিউ গড়িয়া হল্ট রেল স্টেশন অবস্থিত।
শিপন মিত্র
শিপন মিত্র (জন্ম: ১৯৮৭ সাল, ঢাকা) বাংলাদেশের একজন জনপ্রিয় অভিনেতা ।
সৈকত নাসির পরিচালিত ‘দেশা দ্য লিডার’ ছবিতে অভিনয়ের মাধ্যমে চলচ্চিত্রে পদার্পন করেন শিপন মিত্র। অত্যন্ত সুদর্শন এই তরুণ প্রথম ছবিতেই সকলের দৃষ্টি কাড়তে সক্ষম হন।
শিপনের চলচ্চিত্রে আগমনের গল্পটি চমকপ্রদ। তিনি ফিল্ম নিয়ে
মালয়েশিয়া থেকে পড়াশোনা শেষ করে বাংলাদেশে এসে একটি প্রযোজনা প্রতিষ্ঠান চালু করেছিলেন। সেখান
থেকে ‘আরাধনা’ শিরোনামে একটি মিউজিক ভিডিও নির্মাণ করা হয়েছিল।
কণ্ঠশিল্পী ইমরান ও নির্ঝরের গাওয়া
গানটিতে শিপন মডেল হিসেবে ছিলেন।
গান দেখেই চিত্রনাট্যকার আব্দুল্লাহ
জহির বাবু তাকে পছন্দ করেন। তারপর
এক রেস্তোরায় সৈকত নাসির ও বাবুর সাথে সাক্ষাত হয় শিপনের। তাদের
প্রস্তাবে চলচ্চিত্রে অভিনয় শুরু
করেন শিপন।
প্রথম ছবিতে দর্শক গ্রহণযোগ্যতা
পেলেও নিজেকে তৈরী করতে আগ্রহী শিপন ভারতে অভিনেতা অনুপম খেরের কাছে অভিনয় প্রশিক্ষন নিতে গমন করেন।
রুশ রুবল
রুবল বা রুবেল (মুদ্রা প্রতীক: руб; ব্যাংক কোড: RUB) ( "রুব্লে") হল রাশিয়ার মুদ্রা। এটি আরো ২টি আংশিকভাবে স্বীকৃত দেশ আবখাজিয়া এবং দক্ষিণ ওসেটিয়া -তেও ব্যবহৃত। প্রাথমিকভাবে রুবল, রুশ সাম্রাজ্যের মুদ্রা ছিল, ও পরে সোভিয়েত ঐক্য-র ও। রুবলের ভগ্নাংশ "কোপেক ( কপেকা)" যার মূল্যমান একের একশত ভাগের একভাগ।
রুবল হল বিশ্বের প্রথম দশমিক মুদ্রা, ১৭০৪ সালে যখন ১ রুবল = ১০০ কোপেক, আইনগতভাবে সমান হয়ে ওঠে।
মেসওয়াক
মেসওয়াক হলো মুসলমানদের দাঁত মাজার উপকরণ যা একটি গাছের ডাল। মেসওয়াক আরবি শব্দ(‏‎) এর বাংলা উচ্চারণ।এর বাংলা প্রতিশব্দ হল দাঁতন। এটি মূলত গাছের ডাল। একে অনেক ঐতিহাসিকেরা ব্রাশের প্রাথমিক রূপ মনে করেন। কারণ তখনকার যুগে এটিই ছিল দাঁত মাজার একমাত্র মাধ্যম। ইসলামে মেসওয়াক একটি বিশেষ স্থান দখল করে রয়েছে।অযুর শুরুতে মেসওয়াক করা নবীজির সুন্নত। গোসলের পূর্বেও মেসওয়াক করা সুন্নত। এছাড়া যেকোন ভালো কাজের পূর্বে নবীজি সাঃ মেসওয়াক করতেন। মেসওয়াকই বর্তমানে মোল্লা-মৌলভীদের পরিচায়ক।
১৭ নং ওয়ার্ড, কলকাতা পৌরসংস্থা
১৭ নং ওয়ার্ড, কলকাতা পৌরসংস্থা হল কলকাতা পৌরসংস্থার ২ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের শোভাবাজার ও দর্জিপাড়া অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি শ্যামপুকুর বিধানসভা কেন্দ্রের অন্তর্গত।
১৭ নং ওয়ার্ডের সীমানা নিম্নরূপ: উত্তর দিকে শ্রীঅরবিন্দ সরণি, পূর্ব দিকে বিধান সরণি, দক্ষিণ দিকে দানী ঘোষ সরণি এবং পশ্চিম দিকে যতীন্দ্রমোহন অ্যাভিনিউ।
১৮ নং ওয়ার্ড, কলকাতা পৌরসংস্থা
১৮ নং ওয়ার্ড, কলকাতা পৌরসংস্থা হল কলকাতা পৌরসংস্থার ২ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে শোভাবাজার অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি শ্যামপুকুর বিধানসভা কেন্দ্রের অন্তর্গত।
১৮ নং ওয়ার্ডের সীমানা নিম্নরূপ: উত্তর দিকে শ্রীঅরবিন্দ সরণি, পূর্ব দিকে যতীন্দ্রমোহন অ্যাভিনিউ, দক্ষিণ দিকে দানী ঘোষ সরণি এবং পশ্চিম দিকে রবীন্দ্র সরণি।
বিল ব্রাউন
উইলিয়াম আলফ্রেড বিল ব্রাউন, ওএএম (; জন্ম: ৩১ জুলাই, ১৯১২ - মৃত্যু: ১৬ মার্চ, ২০০৮) কুইন্সল্যান্ডের টুওম্বা এলাকায় জন্মগ্রহণকারী অস্ট্রেলিয়ার বিখ্যাত আন্তর্জাতিক ক্রিকেট তারকা ছিলেন। ১৯৩৪ থেকে ১৯৪৮ সালের মধ্যে অস্ট্রেলিয়া ক্রিকেট দলের পক্ষে টেস্ট ক্রিকেটে অংশগ্রহণ করেছেন। এছাড়াও, একটি টেস্টে দলের অধিনায়ক ছিলেন। দলে তিনি মূলতঃ ডানহাতি উদ্বোধনী ব্যাটসম্যানের দায়িত্ব পালন করেছেন। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন বিল ব্রাউন।
নিউ সাউথ ওয়েলসে জন্মগ্রহণকারী ব্রাউনকে শুরুতেই কাজ ও ক্রিকেট জীবনে লড়াই করতে হয়েছে। ১৯৩২-৩৩ মৌসুমে প্রথম-শ্রেণীর ক্রিকেটে নিউ সাউথ ওয়েলসের পক্ষে অভিষেক ঘটে। এরপর ১৯৩৪ সালে ইংল্যান্ড সফরে অস্ট্রেলিয়া দলের টেস্ট সদস্য মনোনীত হন। এ সফর শেষে দলের দীর্ঘদিনের উদ্বোধনী জুটি বিল পন্সফোর্ড ও বিল উডফুল অবসর নেন। ফলে ব্রাউনকে নিজ রাজ্য দলের উদ্বোধনী ব্যাটসম্যান জ্যাক ফিঙ্গলটনের সাথে ব্যাটিং উদ্বোধনে নামতে হয়েছে। কিন্তু দূর্বল ক্রীড়াশৈলী প্রদর্শন করা স্বত্ত্বেও ১৯৩৮ সালে ইংল্যান্ড সফরের সদস্য হিসেবে ক্রিকেট অস্ট্রেলিয়া কর্তৃপক্ষ তাঁকে অন্তর্ভুক্ত করায় বিতর্কের মুখোমুখি হতে হয়েছে। কিন্তু ঐ সফরে তিনি ১,৮৫৪ রান তোলেন। তন্মধ্যে, দ্বিতীয় টেস্টে অপরাজিত ২০৬* করে অস্ট্রেলিয়াকে পরাজয় থেকে রক্ষা করেন।
১৯৩০-এর দশকে জ্যাক ফিঙ্গলটনের সাথে জুটি গড়ে অধিক সফলতা পেয়েছেন। এ জুটিকে অস্ট্রেলিয়ার টেস্ট ক্রিকেটের ইতিহাসে অন্যতম সফলতম জুটি হিসেবে চিহ্নিত করা হয়।
নভেম্বর, ১৯৪৭ সালে প্রথমবারের মতো মানকাড়ীয় রান আউটের শিকার হন তিনি। এছাড়াও, ডন ব্র্যাডম্যানের 'অপরাজেয় দলের' সদস্য হন তিনি। এ দলটি ১৯৪৮ সালে ইংল্যান্ড সফরে কোন খেলায় পরাজিত হয়নি।
দ্বিতীয় বিশ্বযুদ্ধের কারণে খেলা থেকে বিরত থাকার পর পুণরায় খেলতে নামেন। ১৯৪৬ সালে প্রথম ও একমাত্র কুইন্সল্যান্ডার হিসেবে অস্ট্রেলিয়া দলকে একটিমাত্র টেস্টে অধিনায়কত্ব করার সুযোগ পান। ২৯ মার্চ, ১৯৪৬ তারিখে ওয়েলিংটনে স্বাগতিক নিউজিল্যান্ডের বিপক্ষে অনুষ্ঠিত ঐ টেস্টে তাঁর দল জয় পেয়েছিল।
খেলোয়াড়ী জীবন থেকে অবসর নেয়ার পর সংক্ষিপ্তকালের জন্য টেস্ট দল নির্বাচকের দায়িত্ব পালন করেন। এছাড়াও গাড়ি বিক্রয় ও পরবর্তীকালে ক্রীড়াসামগ্রী বিক্রয়কর্মের সাথে নিজেকে সংশ্লিষ্ট রাখেন। ২০০৯ সালে তাঁর দেহাবসান ঘটে। এ সময়ে তিনি অস্ট্রেলিয়ার বয়োজ্যেষ্ঠ টেস্ট ক্রিকেটার ছিলেন।
১৯৩৮ সালে দূর্দান্ত ক্রীড়াশৈলী প্রদর্শন করায় উইজডেন কর্তৃপক্ষ তাঁকে বর্ষসেরা ক্রিকেটার ঘোষণা করে।
ফোর্বেস কাল্পনিক ১৫
ফোর্বেস কাল্পনিক ১৫ (ইংরেজি: Forbes Fictional 15) হচ্ছে ফোবের্স ম্যাগাজিন প্রকাশিত ১৫ জন ধনী কাল্পনিক চরিত্রের তালিকা। এই তালিকা অনুসারে ফিকশন বা কল্পনার জগতে ধনী ১৫ জন ব্যক্তি বা চরিত্রের নাম প্রকাশ করা হয়। সিনেমা, কার্টুন, বই, টেলিভিশন, ভিডিও গেমস ও কমিকসের বিভিন্ন চরিত্রের মধ্য থেকে ১৫ জন ধনীর তালিকা প্রকাশ করে ফোর্বেস।
২০০৩, ২০০৪, ২০০৯ ও ২০১৪ সালে এই তালিকা প্রকাশিত হয়নি।
কে-ইলেকট্রিক এফ.সি.
করাচি ইলেকট্রিক ফুটবল ক্লাব পাকিস্তানের একটি অন্যতম ফুটবল ক্লাব; যা "কে-ইলেকট্রিক এফ.সি." বা "কে.ই." নামে সর্বাধিক পরিচিত। পাকিস্তান প্রিমিয়ার লীগে খেলা দলটির অবস্থান পাকিস্তানের সিন্ধু প্রদেশের রাজশানী করাচীতে। পিপলস ফুটবল স্টেডিয়ামকে হোমগ্রাউন্ড হিসাবে ব্যবহার করে। এটি বর্তমানে পাবলিক লিমিটেড কোম্পানিতে পরিণত হয়েছে।
কে-ইলেকট্রিক ১৯১৩ সালে ব্রিটিশ শাসনকালে প্রতিষ্ঠিত হয়। ২০০৫ সালে পাকিস্তান ফুটবল ফেডারেশন লীগে খেলার সুযোগ পায় এবং পাকিস্তান রেলওয়ের নিকট হেরে রানার্স-আপন হওয়া হয়। ক্লাবটি প্রথম পাকিস্তান লীগের শিরোপা অজর্ন করে ২০১৪-১৫ সেশনে; তার আগের দুই সেশনেও রানার্স -আপ হয়ে। কেই পাকিস্তানের প্রথম ক্লাব হিসাবে এএফসি কাপে খেলার যোগ্যতা অর্জন করে।
৩২তম জাতীয় চলচ্চিত্র পুরস্কার (বাংলাদেশ)
৩২তম জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩২তম আয়োজন; যা ২৩ অক্টোবর ২০০৮ সালে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে; যেখানে সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
ফ্রিদা কাহলো
ফ্রিদা কাহলো ডি রিভেরা (, (; জুলাই ৬, ১৯০৭ – জুলাই ১৩, ১৯৫৪), জন্ম নাম: মাগদালেনা কারমেন ফ্রিদা কাহলো ই ক্যালদেরোন, ছিলেন একজন মেক্সিকান চিত্রশিল্পী, যিনি তার আত্ম-প্রতিকৃতি ঘরণার চিত্রের জন্য আলোচিত।
কাহলোর জীবন অতিবাহিত হয় মেক্সিকো শহরে, তার বাড়িতে, যেটি "লা কাসা আসুল" বা নীল ঘর নামে পরিচিত। তার কাজ আন্তর্জাতিকভাবে বিখ্যাত মেক্সিকোর জাতীয় ও দেশীয় ঐতিহ্যের প্রতীকস্বরূপ, এবং নারীবাদীদের কাছে তার চিত্রকর্ম খ্যাতি পেয়েছে নারীর অভিজ্ঞতা ও রুপের আপোষহীন প্রকাশের জন্য।.
ফ্রিদা কাহলোর কাজে মেক্সিক্যান সংস্কৃতি এবং ঐতিহ্য বেশ গুরুত্ব পেয়েছে, যার কারণে তার চিত্রকর্ম কখনো কখনো অর্বাচীন শিল্প বা লোকশিল্প হিসেবে চিহ্নিত করা হয়েছে। তার কাজকে পরাবাস্তবাদ এর অন্তর্গতও করা হয়েছে, এবং ১৯৩৮ সালে পরাবাস্তববাদী আন্দোলনের প্রধান আঁদ্রে ব্রেটন, ফ্রিদার কাজকে "রিবন অ্যারাউন্ড এ বোম্ব" আখ্যা দিয়েছিলেন। ফ্রিদা, ব্রেটন এর দেওয়া পরাবাস্তববাদী আখ্যা অস্বীকার করেন, কেননা তার মতে, তার চিত্রকর্মে পরাবাস্তব এর চেয়ে তার বাস্তব অবস্থার প্রতিফলনই প্রবল।
ফ্রিদা কাহলো বিখ্যাত মেক্সিকান চিত্রকর দিয়েগো রিভেরা এর সঙ্গে এক অস্থিতিশীল বিবাহ বন্ধনে আবদ্ধ হয়। ফ্রিদা আজীবন বিভিন্ন স্বাস্থ্যজনিত সমস্যা ভুগেছে, যার বেশিভাগই তার শৈশবের এক সড়ক দুর্ঘটনায় হয়েছিলো। তার অসুস্থতার কারণে সে প্রায়ই অন্যান্যদের থেকে দূরে একাকীত্বে থাকতো এবং এটি তার কাজে বেশ প্রভাব ফেলে।
ঘূর্ণিঝড় প্যাট্রিসিয়া
হারিকেন প্যাট্রিসিয়া হল পশ্চিম গোলার্ধের একটি সক্রিয় শক্তিশালী ঘুর্ণিঝড় যা পশ্চিম মেক্সিকোর উপকূলের দিকে আঘাত হানতে পারে বলে ধারণা করা হচ্ছে। বিশ্ব আবহাওয়া সংস্থা এটিকে সাম্প্রতিককালে পশ্চিম গোলার্ধে ক্রান্তীয় ঘূর্ণিঝরগুলোর মধ্যে সবচেয়ে তীব্রতম বলে পরিমাপ করেছে। তাহুয়ানতিপেক উপসাগরে ২০১৫-এর অক্টোবরের মাঝামাঝিতে এটি সৃষ্টি হয়েছিল এবং প্রাথমিকভাবে এটিকে ক্রান্তীয় ঝড়োপ্রবাহ বলে উল্লেখ করা হয়েছিল। পরবর্তিতে এটি ক্রান্তীয় ঝড়োপ্রবাহের মাত্রা অতিক্রম করে ও প্যাট্রিসিয়া নামে নামকরণ করা হয়।
২২শে অক্টোবর এটি ক্রমশ প্রলয়ংকারী ঝড়ে পরিণত হয় এবং আবহাওয়াবিদরা এটিকে ৫ মাত্রার ঘূর্ণিঝড় হিসেবে অবহিত করেন। স্যাটেলাইট যুগে (১৯৬০-এর দশক থেকে বর্তমান) ঘূর্ণিঝড়ের মাত্রা দ্রুত বৃদ্ধির এই হার আগে কখনও রেকর্ড করা হয়নি। শুধুমাত্র ১৯৯৭ সালে ঘূর্ণিঝর লিন্ডার মাত্রা অনেকটা এরকম হারে বৃদ্ধি পেয়েছিল। প্যাট্রিসিয়ার পূর্বমহুর্তে মধ্য আমারেকিায় ব্যাপক বৃষ্টিপাত ও বন্যা পরিস্থিতির সৃষ্টি হয়। হাজার হাজার মানুষ সরাসরি এই ঝড়ের কবলে আক্রান্ত হয়, এরমধ্যে উল্লেখযোগ্য হল গুয়াতেমালা। এই পরিস্থিতিতে কমপক্ষে ৬ জনের হতাহতের খবর পাওয়া যায় তারমধ্যে ৪জন এল সালভাদরে, একজন গুয়াতেমালায় ও একজন নিকারাগুয়ায়।
পরবর্তিতে ২৩শে অক্টোবর প্যাট্রিসিয়া ওই অঞ্চলে ৫ মাত্রার দ্বিতীয় ঘূর্ণিঝর হিসেবে রেকর্ড করা হয়। ১৯৫৯ সালের মেক্সিকো ঘূর্ণিঝরটি ছিল প্রথম ৫ মাত্রার ঘূর্ণিঝর। ৫ মাত্রার ঘূর্ণিঝর হিসেবে ২০০৭-এর ডিনের পর এটি মেক্সিকো উপকূলে আঘাত হানতে পারে বলে ধারণা করা হচ্ছে।
খাটা পায়খানা
খাটা পায়খানা বা পিট টয়লেট হল এক ধরনের শৌচালয় যা মাটিতে একটি গর্তে মানুষের মল সংগ্রহ করে। এগুলোতে কোনো পানি ব্যবহার করা হয় না অথবা পানি ঢেলে ধোওয়া যায় এমন খাটা পায়খানাতে প্রতিবার পানি ঢালার সময়ে এক থেকে তিন লিটার পানি ব্যবহার করা হয়। যখন এগুলো যথাযথভাবে নির্মাণ ও রক্ষণাবেক্ষণ করা হয়, তখন তা খোলা পরিবেশে মানুষের মলের পরিমাণ কমানোর দ্বারা, রোগ ছড়ানোর মাত্রা কমাতে পারে। এটা মাছির দ্বারা মল থেকে খাবারে প্যাথোজেন স্থানান্তরিত হওয়ার মাত্রা কমায়। এই প্যাথোজেনগুলো সংক্রামক উদরাময় ও অন্ত্রে কৃমির সংক্রমণ-এর প্রধান কারণ। সংক্রামক উদরাময়ের কারণে 2011 সালে 0.7 মিলিয়ন পাঁচ বছরের কম বয়সী শিশুর মৃত্যু হয়েছিল এবং 250 মিলিয়ন শিশু স্কুলে উপস্থিত থাকতে পারে নি। মানুষের থেকে মলকে আলাদা করার সবচেয়ে কম খরচের পদ্ধতি হল খাটা পায়খানা।
খাটা পায়খানায় সাধারণত তিনটি প্রধান অংশ থাকে: মাটিতে একটা গর্ত, একটি ছোট ছিদ্র সহ একটি স্ল্যাব বা মেঝে এবং একটি আশ্রয়। গর্তটি সাধারণত 3 মিটার (10 ফুট) গভীর হয় এবং 1 মি (3.2 ফুট) চওড়া হয়। বিশ্ব স্বাস্থ্য সংস্থা সুপারিশ করে যে বাড়ি থেকে যুক্তিযুক্ত দূরত্বে এগুলো নির্মাণ করা উচিত, যাতে সহজে নাগাল পাওয়া এবং গন্ধের সমস্যাগুলোর মধ্যে ভারসাম্য থাকে। ভূগর্ভস্থ পানি এবং ভূপৃষ্ঠের পানি থেকে দূরত্ব যথাসম্ভব বেশি হওয়া উচিত, যাতে দূষণের ঝুঁকি কমানো যায়। স্ল্যাবের ছিদ্রটি 25 সেন্টিমিটারের (9.8 ইঞ্চি) বেশি হওয়া উচিত নয়, যাতে শিশুদের এর মধ্যে দিয়ে পড়ে যাওয়া আটকানো যায়। মাছি যাতে গর্তের মধ্যে ঢুকতে না পারে সেই জন্য গর্তে আলো প্রবেশ করা প্রতিরোধ করতে হবে। এর জন্য, শৌচালয় ব্যবহার না করার সময় মেঝের ছিদ্রটি ঢেকে রাখার জন্য একটা ঢাকনা ব্যবহার করার প্রয়োজন হতে পারে। যখন গর্তটি উপর থেকে 0.5 মিটার (1.6 ফুট) পর্যন্ত ভর্তি হয়ে যায়, তখন এটাকে হয় খালি করতে হবে অথবা একটা নতুন গর্ত নির্মাণ করতে হবে এবং আশ্রয়টি সেখানে স্থানান্তরিত করতে হবে অথবা নতুন স্থানে পুনঃনির্মাণ করতে হবে।. গর্ত থেকে সরানো মলযুক্ত কাদার ব্যবস্থাপনা খুবই জটিল। এটা যথাযথভাবে করা না হলে, পরিবেশ ও স্বাস্থ্য উভয়ের ঝুঁকি আছে।
একটা সাধারণ খাটা পায়খানাকে অনেক উপায়ে উন্নত করা যায়। তার মধ্যে একটা উপায় হল গর্ত থেকে কাঠামোর ওপর পর্যন্ত একটা হাওয়া চলাচলের পাইপ যোগ করা। এটা হাওয়ার প্রবাহ উন্নত করে এবং শৌচালয়ের গন্ধ কমায়। এই ধরনের শৌচালয়গুলোতে মেঝের ছিদ্রটিকে ঢেকে রাখার জন্য ঢাকনা ব্যবহার করার প্রয়োজন নেই। অন্যান্য সম্ভাব্য উন্নয়নগুলোর মধ্যে অন্তর্ভুক্ত হল এমনভাবে মেঝে নির্মাণ করা যাতে তরল পদার্থ ছিদ্রের মধ্যে নিষ্কাশিত হয় এবং স্থিরতার উন্নতি করার জন্য গর্তের উপরের অংশকে ইঁট বা সিমেন্টের রিং দিয়ে মজবুত করা।
2013 সাল পর্যন্ত, আনুমানিক 1.77 বিলিয়ন মানুষ খাটা পায়খানা ব্যবহার করেন। এটা অধিকাংশ উন্নয়নশীল বিশ্ব পাশাপাশি গ্রামীণ ও বনজঙ্গলের এলাকাগুলোতে আছে। 2011 সালে প্রায় 2.5 বিলিয়ন মানুষ যথাযথ শৌচালয়ের নাগাল পেতেন না এবং এক বিলিয়ন মানুষ তাদের চারপাশের খোলা স্থানে মলত্যাগ করেন। দক্ষিণ এশিয়া ও সাহারার দক্ষিণাংশের আফ্রিকায় শৌচালয়ের ব্যবস্থা সবচেয়ে কম আছে। উন্নয়নশীল দেশগুলোতে একটি সাধারণ খাটা পায়খানার খরচ হল সাধারণত 25 থেকে 60 USD এর মধ্যে। রক্ষণাবেক্ষণের চলতি খরচ হল প্রতি বছরে মাথা পিছু 1.5 ও 4 USD এর মধ্যে, যা প্রায়ই বিবেচনার মধ্যে ধরা হয় না। গ্রামীণ ভারতের কিছু অংশে, যে পুরুষের বাড়িতে শৌচালয় নেই তাকে বিয়ে করতে অস্বীকার করার জন্য মহিলাদের উৎসাহ দেওয়ার মাধ্যমে শৌচালয়ের প্রসারের জন্য "শৌচালয় না থাকলে পাত্রীও নয়" প্রচার অভিযানটি ব্যবহার করা হয়েছে।
বাংলাদেশ জাতীয় চলচ্চিত্র পুরস্কার শ্রেষ্ঠ চলচ্চিত্র
শ্রেষ্ঠ চলচ্চিত্রের জন্য জাতীয় চলচ্চিত্র পুরস্কার বাংলাদেশের চলচ্চিত্রের জন্য সর্বাপেক্ষা সম্মানীয় পুরস্কার, যা জাতীয় চলচ্চিত্র পুরস্কারের অংশ হিসাবে শ্রেষ্ঠ চলচ্চিত্রসমূহকে ১৯৭৬ সাল থেকে দেওয়া হচ্ছে। প্রথমবারের মত নারায়ণ ঘোষ মিতা পরিচালিত লাঠিয়াল চলচ্চিত্রটি এ পুরস্কার পাওয়ার গৌরব অর্জন করে। ২০১৪ সালের জন্য শ্রেষ্ঠ চলচ্চিত্রের জন্য মনোনীত হয় "বৃহন্নলা" কিন্তু গল্প চুরির অভিযোগে পুরস্কার কমিটি তা বাতিল করে ও পরবর্তীতে "নেকাব্বরের মহাপ্রয়াণ" চলচ্চিত্রটিকে শ্রেষ্ঠ চলচ্চিত্রের পুরস্কার প্রদান করা হয়। এ পর্যন্ত সর্বাধিক ৭ বার জাতীয় চলচ্চিত্র পুরস্কারের শ্রেষ্ঠ চলচ্চিত্র বিভাগে পুরস্কার পায় ইমপ্রেস টেলিফিল্ম প্রযোজিত চলচ্চিত্র।
খ্রিস্টধর্মের ইতিহাস
খ্রিস্টধর্মের ইতিহাস হল ১ম শতাব্দী থেকে বর্তমান কাল পর্যন্ত খ্রিস্টীয় ধর্ম, খ্রিস্টীয় বিশ্ব ও বিভিন্ন সম্প্রদায়ে বিভক্ত চার্চের বিবরণ।
খ্রিস্টীয় ১ম শতাব্দীর মধ্যভাগে লেভ্যান্টে (পূর্ব-ভূমধ্যসাগরীয় অঞ্চল) খ্রিস্টধর্মের উত্থান ঘটে। জেরুসালেম থেকে সমগ্র নিকট প্রাচ্যে খ্রিস্টধর্ম প্রসারলাভ করেছিল। আরাম, আসিরিয়া, মেসোপটেমিয়া, ফিনিশিয়া, এশিয়া মাইনর, জর্ডন ও মিশর ছিল খ্রিস্টধর্মের প্রথম যুগের প্রধান কেন্দ্রসমূহ। খ্রিস্টীয় ৪র্থ শতাব্দী থেকে খ্রিস্টধর্ম রাজধর্মের স্বীকৃতি পেতে শুরু করে। ৩০১ সালে আর্মেনিয়ায়, ৩১৯ সালে জর্জিয়ায়, ৩২৫ সালে আকসুমাইট সাম্রাজ্যে এবং ৩৮০ সালে রোমান সাম্রাজ্যে খ্রিস্টধর্ম রাজধর্মের স্বীকৃতি পায়। ৪৫১ সালে কাউন্সিল অফ ক্যালসেডন খ্রিস্টধর্মকে ওরিয়েন্টাল অর্থোডক্সি ও ক্যালসিডোনীয় খ্রিস্টধর্ম – এই দুই সম্প্রদায়ে বিভক্ত করে দেয়। ১০৫৪ সালে মহাবিভাজনের সময় ক্যালসিডনীয় খ্রিস্টধর্ম রোমান ক্যাথলিক চার্চ ও ইস্টার্ন অর্থোডক্স চার্চে বিভক্ত হয়ে যায়। ষোড়শ শতাব্দীতে প্রোটেস্টান্ট সংস্কার আন্দোলন শুরু হলে রোমান ক্যাথলিক চার্চ থেকে বিচ্ছিন্ন হয়ে একটি নতুন খ্রিস্টীয় সম্প্রদায়ের জন্ম হয়। পরে এই সম্প্রদায় থেকে অনেকগুলি পৃথক খ্রিস্টীয় সম্প্রদায় সৃষ্টি হয়।
মধ্যযুগে রোমান ক্যাথলিক ও ইস্টার্ন অর্থোডক্স খ্রিস্টধর্ম সমগ্র ইউরোপে প্রসারিত হয়েছিল। নবজাগরণের সময় থেকে শুরু করে ইউরোপের আবিষ্কার যুগে খ্রিস্টধর্ম সারা পৃথিবীতে প্রসারিত হয়। এর ফলে এই ধর্ম বিশ্বের বৃহত্তম ধর্মীয় গোষ্ঠীতে পরিণত হয়। বর্তমানে পৃথিবীতে খ্রিস্ট ধর্মাবলম্বীদের সংখ্যা দুই লক্ষ কোটি, যা বিশ্বের জনসংখ্যার এক তৃতীয়াংশেরও বেশি।
The following links give an overview of the history of Christianity:
The following links provide quantitative data related to Christianity and other major religions, including rates of adherence at different points in time:
বাংলাদেশ ব্যাংক স্কুল, সিলেট
বাংলাদেশ ব্যাংক স্কুল, সিলেট বাংলাদেশের সিলেট জেলার একটি শিক্ষা প্রতিষ্ঠান।
বিদ্যালয়টি বাংলাদেশের সিলেট সিটি কর্পোরেশনের ২২ নং ওয়ার্ডের অন্তর্গত উপশহর এলাকার সি ব্লকস্থঃ 'বাংলাদেশ ব্যাংক কর্মচারী নিবাস'-এর মধ্যে অবস্থিত।
বাংলাদেশ ব্যাংকের সিলেট শাখায় কর্মরত কর্মকর্তা ও কর্মচারীদের সন্তান ও পোষ্যদের শিক্ষাদানের উদ্দেশ্যে ১৯৯৯ সালে উপশহরস্থঃ ব্যাংক কলোনীতে এই বিদ্যালয়টি স্থাপন করা হয়; যা পরবর্তীতে স্বতন্ত্র একটি ভবনে স্থানান্তর করা হয় ২০০৮ সালে।
নয়নাভিরাম স্থাপত্য শৈলীতে নির্মিত চারতলা বিশিষ্ট একটি সুবিশাল ভবনে বিদ্যালয়টি প্রতিষ্ঠিত।
জাজিরা পৌরসভা
জাজিরা পৌরসভা বাংলাদেশের শরিয়তপুর জেলার অন্তর্গত জাজিরা উপজেলার একটি পৌরসভা। এটি বাংলাদেশের পৌরসভাগুলোর মধ্যে ‘’গ’’ শ্রেণীভুক্ত একটি পৌরসভা।
নাগরিক সুবিধার বৃদ্ধির ধারাবাহিকতায় জাজিরা পৌরসভাটি ১৯৯৯ সালের ৭ জুলাই গঠিত হয়।
জাজিরা পৌরসভার মোট জনসংখ্যা = ২১,৬৯৭ জন। এবং প্রতি বর্গকিলোমিটারে ১০৮৫ জন লোক বাস করে।
এ পৌরসভায় ২টি কলেজ, ৩টি মাধ্যমিক বিদ্যালয়, ৫টি প্রাথমিক বিদ্যালয় ও ৭টি কিন্ডারগার্ডেন স্কুল রয়েছে।
শিক্ষাগত দিক থেকে জাজিরা অনেক অবনত। কারণ প্রশাসন কোনো কাজে আসে না শিক্ষা ক্ষেত্রে। মাননীয় এমপি মহোদয় সবচেয়ে অযোগ্য বলে মনে হয়। কারণ পূর্ব নাওড়োবা ইউনিয়নসহ অনেক ইউনিয়নে তার অযোগ্যতা প্রমাণিত হয়েছে সে জাজিরাকে মডেল টাউন করতে ব্যর্থ। জাজিরার এমনও কিছু গ্রাম আছে সেখানে কোনো স্কুল কলেজ অনেক দূরে বিদ্যুৎ নাই,এমনকি রাস্তা, ব্রিজ,কালভার্ট নাই। গ্রামগুলো অজোপাড়া গায়ে পরিণত কিন্তু প্রশাসনের কোনো নজর নাই সরকার প্রতিনিধির সুদৃষ্টি কামনা করছি।
জুয়েল আহম্মেদ, জাজিরা।
১৯ নং ওয়ার্ড, কলকাতা পৌরসংস্থা
১৯ নং ওয়ার্ড, কলকাতা পৌরসংস্থা হল কলকাতা পৌরসংস্থার ২ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে আহিরীটোলা ও বেনিয়াটোলা অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি শ্যামপুকুর বিধানসভা কেন্দ্রের অন্তর্গত।
১৯ নং ওয়ার্ডের সীমানা নিম্নরূপ: উত্তর দিকে শোভাবাজার স্ট্রিট, পূর্ব দিকে রবীন্দ্র সরণি, দক্ষিণ দিকে বি. কে. পাল অ্যাভিনিউ, আহিরীটোলা স্ট্রিট থেকে হুগলি নদীর তীর এবং পশ্চিম দিকে হুগলি নদী।
২০ নং ওয়ার্ড, কলকাতা পৌরসংস্থা
২০ নং ওয়ার্ড, কলকাতা পৌরসংস্থা হল কলকাতা পৌরসংস্থার ২ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে শোভাবাজার ও আহিরীটোলার কিয়দংশ নিয়ে এই ওয়ার্ডটি গঠিত। এই ওয়ার্ডটি শ্যামপুকুর বিধানসভা কেন্দ্রের অন্তর্গত।
২০ নং ওয়ার্ডের সীমানা নিম্নরূপ: উত্তর দিকে হুগলি নদী পর্যন্ত বি. কে. পাল অ্যাভিনিউ ও আহিরীটোলা স্ট্রিট, পূর্ব দিকে রবীন্দ্র সরণি, দক্ষিণ দিকে নিমতলা ঘাট পর্যন্ত নিমতলা ঘাট স্ট্রিট ও পোর্ট ট্রাস্ট রোড এবং পশ্চিম দিকে হুগলি নদী।
বক্সগঞ্জ ইউনিয়ন
বক্সগঞ্জ ইউনিয়ন বাংলাদেশের কুমিল্লা জেলার একটি প্রশাসনিক এলাকা।
এই ইউনিয়নটি চট্টগ্রাম বিভাগের কুমিল্লা জেলার নাঙ্গলকোট উপজেলার অন্তর্গত। এর দক্ষিণে নোয়াখালী জেলার সেনবাগ উপজেলার ডুমরিয় ইউনিয়ান, উওরে ঢালুয়া ইউনিয়ান, পশ্চিমে দৌলখাঁ ইউনিয়ান, পূর্বে সাতবড়িয়া ও চৌদ্দগ্রামের গুনবতী ইউনিয়ন। এটি কুমিল্লা নোয়াখালীর মিলন কেন্দ্রে অবস্থিত। এটি নাঙ্গলকোট থেকে ১৬ কি. মি. ও কুমিল্লা থেকে ৫৯ কি. মি. দূরে অবস্থিত।
ব্রিটিশ শাসনামলের আনুমানিক ১৯৪৬ সালে লাকসামের অধীনে বর্তমান আর্দ্রার ২২টি গ্রাম নিয়ে ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত; যা ১৯৫০ সালে পাকিস্তান শাসনামলে ইউনিয়ন চেয়ারম্যান পদবী ঘোষণা করা হয়।
পশ্চিমে দৌলখাঁড় ইউনিয়ন।পূর্বে সাতবাড়িয়া ও চৌদ্দগ্রাম উপজেলার গুনবতী ইউনিয়ন এবং দক্ষিণে নোয়াখালী জেলার ডুমরিয়া ইউনিয়ন।
২০১১ সালের আদমশুমারী অনুসারে এই ইউনিয়ানের জনসংখ্যা ২৩,০৩০ জন; যার মধ্যে ৬৮১ জন প্রবাসী।
এই ইউনিয়নটি ২২টি গ্রাম নিয়ে গঠিত; এগুলো হলোঃ * মলংচর, * মদনপুর, * শুভপুর, * আজিয়ারা, * বাগরা, * আলীয়ারা, * বাকীহাটি, * গন্ডাপুর, * বড়কালী, * কোকালী, * চনুয়া, * তেতৈয়া, * বোড়রা, * বানাবাড়িয়া, * অষ্টগ্রাম, * কাকিরপাড়, * চাঁন্দপুর, * বাসডাঙ্গা, * কদমতলী, * টেংগার পাড়, * মানিকগঙ্গা এবং * বক্সগঞ্জ।
এই ইউনিয়ানের শিক্ষার হার - শতকরা ৩৯.২০ ভাগ।
প্রতিষ্ঠানগুলো নিম্নরূপঃ
উল্লেখযোগ্য শিক্ষা প্রতিষ্ঠানসমূহ হলোঃবক্সগঞ্জ ইউনিয়ানে ৪টি বাজার রয়েছে; এগুলো হলোঃ * শুভপুর বাজার, * আজিয়ার বাজার, * অষ্টগ্রামমিয়ার বাজার ও * বক্সগঞ্জ বাজার।বক্সগঞ্জ হুচ্চামিয়া এর পোস্ট কোড, ৩৫৮৩
১৩ নং ওয়ার্ড, কলকাতা পৌরসংস্থা
১৩ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং ওয়ার্ডের একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে উল্টোডাঙা অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি মানিকতলা বিধানসভা কেন্দ্রের অন্তর্গত।
১৩ নং ওয়ার্ডের সীমানা নিম্নরূপ: উত্তর দিকে নিউ ক্যানেল, পূর্ব দিকে পূর্ব রেল লাইন ও হরিশ নিয়োগী রোড, দক্ষিণ দিকে বিধাননগর রোড ও হরিশ নিয়োগী রোড এবং পশ্চিম দিকে সার্কুলার খাল।
রামনগর ইউনিয়ন, নীলফামারী
রামনগর ইউনিয়ন বাংলাদেশের নীলফামারী জেলার নীলফামারী সদর উপজেলার একটি প্রশাসনিক ইউনিয়ন।
রামনগর ইউনিয়নটি রংপুর বিভাগের নীলফামারী জেলার নীলফামারী সদর উপজেলার অন্তর্ভুক্ত।
রামনগর ইউনিয়ন ৬টি মৌজা নিয়ে গঠিত। মৌজা সমূহ ৯টি প্রশাসনিক ওয়ার্ডে বিভক্ত।
মৌজা সমুহ হল-
এ ইউনিয়নের শিক্ষার হার ৪৯%। ইউনিয়নে ৩টি মাধ্যমিক বিদ্যালয়, ৪টি মাদ্রাসা, ১১টি প্রাথমিক বিদ্যালয় রয়েছে।
৩০তম জাতীয় চলচ্চিত্র পুরস্কার (বাংলাদেশ)
৩০তম জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩০তম আয়োজন; যা ২০০৮ সালের ২৩ অক্টোবর তারিখে বাংলাদেশ-চীন মৈত্রী সম্মেলন কেন্দ্রে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। ২০০৮ সালের ১ সেপ্টেম্বর তারিখে তথ্য মন্ত্রণালয়ের এক প্রজ্ঞাপনের মাধ্যমে জাতীয় চলচ্চিত্র পুরস্কার ২০০৫ ঘোষণা করা হয়। এ বছর মোট ১৩ শাখায় পুরস্কার প্রদান করা হয়; যার মধ্যে সুচন্দা পরিচালিত হাজার বছর ধরে শ্রেষ্ঠ চলচ্চিত্র সহ ৬টি শাখায় পুরস্কার লাভ করে। ২৩ অক্টোবর বাংলাদেশ চীন মৈত্রী সম্মেলন কেন্দ্রে অনুষ্ঠিত এ অনুষ্ঠানে প্রধান অথিতি হিসাবে পুরস্কার বিতরণ করেন তত্বাবধায় সরকারের প্রধান উপদেষ্টা ফকরুদ্দিন আহমেদ।
ডাব্লিউডাব্লিউই মেইন ইভেন্ট
ডাব্লিউডাব্লিউই মেইন ইভেন্ট হল পেশাদারি কুস্তির একটি টেলিভিশন অনুষ্ঠান। এটি প্রযোজনা করে ডাব্লিউডাব্লিউই। এটি প্রথমে মার্কিন যুক্তরাষ্ট্রে টেলিভিশনে প্রচার করা হত, তারপরে ডাব্লিউডাব্লিউই নেটওয়ার্কে, আর এখন হুলু প্লাসে। এটা প্রচার শুরু হয়েছিল ২০১২ সালের অক্টোবর মাসের ৩ তারিখে আর গৃহে প্রচার শেষ হয় এপ্রিল ২, ২০১৪। তারপর থেকে এটা ইন্টারনেট ফরম্যাটে প্রচার করা হচ্ছে।
চ্যাড মাইকেল মারে
চ্যাড মাইকেল মারে (জন্মঃ ২৪ আগস্ট, ১৯৮১) একজন মার্কিন অভিনেতা, মুখপাত্র, লেখক এবং প্রাক্তন ফ্যাশন মডেল। তিনি দ্য ডব্লিউবি/সিডব্লিউ টিন ধারাবাহিক নাটক ওয়ান ট্রি হিলে (২০০৩-০৯) লুকাস স্কট হিসাবে অভিনয়ের জন্যে বেশি পরিচিতি পান। এছাড়াও তিনি ফ্রিকি ফ্রাইডে (২০০৩), আ সিন্ডারেলা স্টোরি (২০০৪), হাউস অফ ওয়াক্স (২০০৫) চলচ্চিত্রে অভিনয় করেন। বর্তমানে তিনি মার্ভেলের এজেন্ট কার্টার ধারাবাহিকে প্রধান চরিত্রে অভিনয় করছেন।
২০০০এর দশকের প্রথম দিকে তরুণ প্রাপ্তবয়স্কদের মধ্যে জনপ্রিয় হওয়ায় তিনি রোলিং স্টোন, পিপল, ভ্যানিটি ফেয়ার ও এন্টারটেনমেন্ট উইকলি সহ অসংখ্য পত্রিকার কভারে উপস্থাপিত হয়েছেন।
বরুনপাখা
বরুনপাখা (বৈজ্ঞানিক নাম: "Papilio polymnestor (Cramer)") এক বড় আকারের প্রজাপতি, যার মূল শরীরটা কালো বর্ণের এবং ডানায় চওড়া নীলাভ আকাশি রঙের আঁচল দেখা যায়। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রর সদস্য। এই প্রজাপতিটিকে মহারাষ্ট্রর রাজ্যের প্রজাপতি হিসাবে চিহ্নিত করা হয়েছে।
প্রসারিত অবস্থায় বরুনপাখার ডানার আকার ১২০-১৫০ মিলি মিটার দৈর্ঘ্যের হয়।
এই প্রজাপতি ভারতের মুম্বাই, মহারাষ্ট্র, সিকিম, বিহার এছাড়া পূর্ব হিমালয়, ভারতীয় উপদ্বীপেও দেখা যায়। মায়ানমার এবং শ্রীলংকায় বরুনপাখা লক্ষ্য করা যায়।
বরুনপাখার পিছনের ডানার ওপর পিঠে এবং গোড়ার দিকের এক-তৃতীয়াংশ বাদ দিয়ে প্রায় পুরোটাই আকাশি নীল বর্ণের হয়। এদের বার আঁচলে দু সারি কালো টিপ থাকে। সামনের ডানার ওপর-পিঠ কালো বর্ণের, মাঝ আঁচল থেকে একটি আকাশি রেখার সরু পটি নেমে এসে পিছনের ডানার আকাশি অঞ্চলে এসে মিশেছে। স্ত্রী এবং পুরুষ বরুনপাখার নিচের ডানার গোড়ার অংশ লাল বর্ণের হয়, তবে স্ত্রী বরুনপাখার ক্ষেত্রে সামনের ডানার ওপর পিঠের গোড়াতেও লাল ছোপ দেখা যায়। এরা ওড়ে বেশ দ্রুত গতিতে, আট থেকে বারো-চোদ্দো ফুট উচ্চতায় সাধারণত এরা ওড়ে।
ডানা ছড়ানো ম্ররত বরুনপাখার দেহ মাটিতে বা পাতাতে ছড়িয়ে রাখলে ওন্য বরুনপাখা তার কাছাকাছি উড়তে দেখা যায়। এমনকি একটি আকাশী রঙের কাগজের টুকরো পড়ে থাকলেও একই ঘটনা লক্ষ্য করা যায়।
এদের উড়ান অত্যন্ত বলিষ্ঠ প্রকৃতির এবং একটি নির্দিষ্ট উচ্চতায় এরা উড়ে বেড়ায়। জাছের গায়ে অথবা পাতার উপর বসে অনেক্ষন ধরে রৌদ্র পোহাতে দেখা যায়।
বরুনপাখার ডিম গোলাকার এবং হালকা সবুজ বর্নের হয়। ডিম পাড়ার কয়েক ঘন্টার মধ্যে ডিমের রঙ পরিবত্তন হয়ে কমলা হলুদ রঙের হয়। এরা মাটি থেকে ১০-১২ ফুট উঁচুতে এবং একটু ছায়ার আড়ালে থাকা পাতার ওপর পিঠে একটি করে ডিম পাড়ে।
শূককীট গুলি লম্বাটে এবং উজ্জবল ঘন সবুজ বর্নের হয়। এরা প্রথম দিকে খয়েরি-ঘেঁষা সবুজ রঙের থাকে। মাথার পর থেকে চতুর্থ এবং পঞ্চম খন্ড পর্যন্ত শরীরটা দ্রুত চওড়া হয়েছে, তারপর থেকে শরীরের শেষ প্রান্ত অবধি ধীর ঢাল বজায় রেখে আবার সরু হয়ে এসেছে। দেহের পাশ বরাবর, অষ্টম এবং নবম খন্ডে সাদার ওপর খয়েরি বর্নের ছিটযুক্ত একটা চওড়া পটি দেখা যায়। শেষ দেহ খন্ডের আগের খন্ডে পিঠের দুপাশে দুটো ছোট ছোট মাংসল গুটি থাকে।
এই শূককীট লেবু জাতীয় উদ্ভিদ, যেমন- পাতিলেবু Citrus medica, বাতাবি লেবু , জাম্বুরা এছাড়া আশশেওড়া , Atalantia racemosa, Atalantia wightii,Paramigyna monophylla গাছের পাতার রসালো অংশ আহার করে। এদের ওসমেটেরিয়াম গাঢ় লাল বর্নের হয়।
বরুনপাখার মূককীট সবুজ বর্নের হয় এবং পিঠের দিকে পাতার জালিকাবিন্যাসের মতো দাগ দেখা যায়। অনেক সময়, কাছাকাছি সবুজ পাতা না থাকলে মূককীটের রঙ ফিকে খয়েরী রঙের হয়।
ভিন্স ম্যাকমোহান
ভিন্সেট "ভিন্স" ম্যাকমোহান (জন্ম আগস্ট ২৪, ১৯৪৫) হল একজন আমেরিকান প্রধান মালিক, ডাব্লিউডাব্লিউই এর চেয়ারম্যান এবং সিইও, উপাস্থাপক, ভাষ্যকর, চলচ্চিত্রের প্রয়োজক, অভিনেরা, পেশাদার কুস্তিগির। পেশাদারি কুস্তি প্রতিষ্ঠান ওয়ার্ল্ড রেসলিং এন্টারটেইনমেন্টের মূখ্য মালিক এবং সিইও]]
ম্যাকমোহানের রিং নাম মিস্টার.ম্যাকমোহান, যেটি তার জীবনের উপর ভিত্তি করে। সে দুইবারের বিশ্ব চ্যাম্পিয়ন, ১৯৯৯ সালে ডাব্লিউডাব্লিইএফ চ্যাম্পিয়নশীপ জিতেছে এবং ২০০৯ সালে ইসিডাব্লিউই চ্যাম্পিয়নশীপ। সে ১৯৯৯ রয়্যাল রাম্বাল বিজয়ী
মাগধী প্রাকৃত
মাগধী প্রাকৃত ভারত বর্ষের আদি একটি ভাষা। ভাষার ক্রমবিবর্তেনের ধারায় মাগাধি প্রাকৃত বা মাগধি ভাষা থেকে উৎপন্ন হয়েছে ভোজপুরী, মৈথিলি, ওড়িয়া, বাংলা এবং অসমিয়া। ভারতের অঞ্চলের বিচারে এই ছয়টি ভাষার আদি রূপ হিসেবে দুটি ভাগে ভাগ করা হয়। এর পশ্চিমাঞ্চলের প্রাকৃতকে বলা হয় 'পশ্চিম-মাগধি'। আর পূর্বাঞ্চলের মাগধিকে বলা হয় পূর্বাঞ্চলীয় মাগধি। 
সুনীতিকুমার চট্টোপধ্যায়ের মতে: " মাগধী প্রাকৃত থেকেই বাংলা ভাষার উদ্ভব হয়েছে" এবং "মাগধী প্রাকৃতে"র পূর্বতর রূপ হচ্ছে "গৌড় প্রাকৃত"। ড. শহীদুল্লাহর মতে: "গৌড়ীয় প্রাকৃত হতেই গৌড়ীয় অপভ্রংশের মাধ্যমে বাংলা ভাষার উদ্ভব হয়েছে "।
আঞ্চলিক ভাষার অভিধান
আঞ্চলিক ভাষার অভিধান বাংলাদেশের বিভিন্ন অঞ্চলের উপভাষার একটি সংকলন গ্রন্থ। ডক্টর মুহম্মদ শহীদুল্লাহর সম্পাদনায় ১৯৬৫ সালে এটি প্রথম প্রকাশিত হয়। বাংলাদেশের আঞ্চলিক ভাষাসমূহের সংকলন-জাতীয় গ্রন্থ এটিই প্রথম।
বাংলা একাডেমীর তত্ত্বাবধানে ১৯৫৮ সালের প্রথম দিকে এ অভিধান প্রকল্পের কাজ শুরু হয়। ৪৫৩ জন সংগ্রাহকের মাধ্যমে মোট ১,৬৬,২৪৬টি আঞ্চলিক শব্দ সংগৃহীত হয়। সংশোধন ও বিচার-বিবেচনার পর এ থেকে প্রায় পঁচাত্তর হাজারের মতো শব্দ সংকলনের জন্য গৃহীত হয়। 
১৯৬০ সালের ডিসেম্বর থেকে সংকলনের কাজ শুরু হয়। ডক্টর মুহম্মদ এনামুল হক, মুহম্মদ আবদুল হাই, মুনীর চৌধুরী এবং ডক্টর কাজী দীন মুহম্মদকে নিয়ে একটি উপদেষ্টা কমিটি গঠিত হয়।
এর সভাপতি ছিলেন বাংলা একাডেমীর তৎকালীন মহাপরিচালক অধ্যাপক সৈয়দ আলী আহসান।
অভিধানটির তিন খন্ডের বিষয় পরিকল্পনা ছিল, প্রথম খন্ড: আঞ্চলিক ভাষার অভিধান। এর বিষয় তৎকালীন পূর্ব পাকিস্তানের বিভিন্ন অঞ্চলে ব্যবহূত শব্দাবলির সংগ্রহ। দ্বিতীয় খন্ড: ব্যবহারিক বাংলা অভিধান। এর বিষয় বাংলা সাহিত্যে বিশেষত পূর্ব পাকিস্তানি সাহিত্যে ব্যবহূত শব্দাবলির সংকলন। তৃতীয় খন্ড: বাংলা সাহিত্যকোষ। এর বিষয় বাংলা সাহিত্যে ব্যবহূত বিশেষার্থক শব্দ, প্রবাদ-প্রবচন, উপমা, রূপক, উল্লেখ ও উদ্ধৃতি এবং মুসলমান সাহিত্য-সাধকদের সংক্ষিপ্ত জীবনী।
অভিধানটি সাত বছরের প্রচেষ্টায় (১৯৫৮-১৯৬৪) সহস্রাধিক পৃষ্ঠা নিয়ে প্রথম খন্ড প্রকাশিত হয় ১৯৬৫ সালে। ১৯৭৩ সালে এর দ্বিতীয় মুদ্রণ এবং ১৯৯৩ সালে ১,০৫৮ পৃষ্ঠায় এর প্রথম পুনর্মুদ্রণ প্রকাশিত হয়। গ্রন্থের অপর দুটি খন্ড আর প্রকাশিত হয়নি।
কচুকাটা ইউনিয়ন
কচুকাটা ইউনিয়ন বাংলাদেশের রংপুর বিভাগের নীলফামারী জেলার নীলফামারী সদর উপজেলার একটি প্রশাসনিক এলাকা।
কচুকাটা ইউনিয়ন রংপুর বিভাগের নীলফামারী সদর উপজেলায় অবস্থিত। এ ইউনিয়নের আয়তন ০৮.৩৮ বর্গকিলোমিটার।
কচুকাটা ইউনিয়ন ৪টি মৌজা/৯টি গ্রাম নিয়ে গঠিত। গ্রাম সমূহ ৯টি প্রশাসনিক ওয়ার্ডে বিভক্ত।
গ্রাম সমূহ-
কচুকাটা ইউনিযনের মোট জনসংখ্যা = ২৬,৫০৬ জন।
এ ই্উনিয়নের শিক্ষার হার ৪৯%। ইউনিয়নে ৩টি নিম্ন মাধ্যমিক বিদ্যালয়, ৭টি প্রাথমিক বিদ্যালয়, ২টি মাদ্রাসা রয়েছে।
তিতিমোউরাল
তিতিমোউরাল(বৈজ্ঞানিক নাম: "Papilio paris (Linnaeus)") এক বড় আকারের প্রজাপতি, যার মূল শরীরটা কালো বর্ণের তার উপর সবুজ আবির ছেটানো। পিছনের ডানায় চওড়া নীল পটি দেখা যায়। এরা 'প্যাপিলিওনিডি' পরিবারের এবং 'প্যাপিলিওনিনি' উপগোত্রর সদস্য।
ভারতে প্রাপ্ত তিতিমোউরাল এর উপপ্রজাতি হল-
প্রসারিত অবস্থায় তিতিমোউলের ডানার আকার ৯০-১৪০ মিলি মিটার দৈর্ঘের হয়।
সাধারণত এই জাতীয় প্রজাপতিটি হিমালয়ের পাদদেশ বরাবর কুমায়ুন থেকে সিকিম, নেপাল, ভুটান, আসাম সহ উত্তর-পূর্ব ভারত, পশ্চিমঘাট পর্বত্মালা, উত্তর-পূর্ব অন্ধ্রপ্রদেশ ও দক্ষিণ বিহারে এদের দেখা মেলে। এছাড়া ভারতের বাইরে প্রায় দক্ষিণ এবং দক্ষিণ-পূর্ব এশিয়াতেও দেখা যায়। তিতিমোউল চিরহরিৎ অরণ্যের প্রজাপতি।
তিতিমোউলের পিছনের ডানার মাঝামাঝি উজ্জ্বল নীল রঙের অঞ্চল দেখা যায়। এখান থেকে ডানার ভূমিকোন পর্যন্ত একটা উজ্জ্বল সবুজ বিন্দুর সারি থাকে। পিছনের ডানার ভূমিকোণে লাল টিপ দেখা যায়। তিতিমোউলের লেজ বেশ লম্বা। 
শূককীট উজ্জ্বল সবুজ বর্ণের, অনেকটা কচি ঘাসের মতো রঙ তাতে সাদা এবং হলুদের দাগ আছে। প্রথম অবস্থায় এদের রঙ থাকে গাঢ় জলপাই সবুজ।
এই শূককীট বিভিন্ন প্রকার লেবু জাতীয় উদ্ভিদ, যেমন- পাতিলেবু (Citrus medica), বাতাবি লেবু (), জাম্বুরা () এছাড়া দাহন (), Zanthoxylum ovafolium, Evodia roxburghiana, Zanthoxylum oxyphyllum গাছের পাতার রসালো অংশ আহার করে।
উইনস্টন ডেভিস
উইনস্টন ওয়াল্টার ডেভিস (; জন্ম: ১৮ সেপ্টেম্বর, ১৯৫৮) কিংস্টনের সায়ন হিল এলাকায় জন্মগ্রহণকারী ওয়েস্ট ইন্ডিজের সাবেক আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ফাস্ট বোলার হিসেবে ভূমিকা রাখেন। এছাড়াও, ডানহাতে ব্যাটিংয়ে পারদর্শীতা দেখান তিনি। ঘরোয়া প্রথম-শ্রেণীর ক্রিকেটে উইনওয়ার্ড আইল্যান্ডের প্রতিনিধিত্ব করেন ডেভো ডাকনামে পরিচিত উইনস্টন ডেভিস।
আগস্ট, ১৯৭৬ সালে পোর্ট অব স্পেনে যুবদের ক্রিকেটে অন্যতম সদস্যরূপে ইংল্যান্ড দলের বিপক্ষে প্রথমবারের মতো অংশ নেন। প্রথম ইনিংসে ডেভিড গাওয়ার, মাইক গ্যাটিং, পল ডাউনটনের উইকেটসহ ৪/৩৫ লাভ করেন তিনি। ১৯৭৮ সালে ইংল্যান্ড সফরে যান। ১৯৭৯-৮০ মৌসুমে সেন্ট জোন্সে লি ওয়ার্ড আইল্যান্ডের বিপক্ষে প্রথম-শ্রেণীর ক্রিকেটে অভিষেক ঘটে তাঁর।
১৯৮২-৮৩ মৌসুমে ভারতের বিপক্ষে টেস্ট ও একদিনের আন্তর্জাতিকে অভিষিক্ত হন। টেস্টে মহিন্দর অমরনাথ তাঁর প্রথম উইকেট শিকারে পরিণত হয়েছিলেন। ১৯৮৩ সালের ক্রিকেট বিশ্বকাপে গ্রুপ-পর্বের দ্বিতীয় খেলায় ৭/৫১ লাভ করেন। লিডসে অস্ট্রেলিয়ার বিপক্ষে অনুষ্ঠিত তাঁর ঐ বোলিং পরিসংখ্যান একদিনের আন্তর্জাতিকে বিশ্বরেকর্ডের সম্মাননা লাভ করেছিল। বলাবাহুল্য, ঐ খেলায় তাঁর দল জয় পেয়েছিল। কিন্তু অন্য চারটি খেলায় কেবলমাত্র আরেকটি উইকেট পেয়েছিলেন তিনি। সেমি-ফাইনাল ও ফাইনালে ম্যালকম মার্শাল, জোয়েল গার্নার, মাইকেল হোল্ডিং ও অ্যান্ডি রবার্টসের ন্যায় পেস বোলার থাকায় তাঁকে অংশগ্রহণ করা থেকে বিরত রাখা হয়।
আদ্রা ইউনিয়ন
আর্দ্রা ইউনিয়ান বাংলাদেশের কুমিল্লা জেলার একটি প্রশাসনিক এলাকা।
এই ইউনিয়নটি চট্টগ্রাম বিভাগের কুমিল্লা জেলার বরুড়া উপজেলায় অবস্থিত।
গুস্তাভ এফেল
আলেকসঁদ্র গুস্তাভ এফেল () (১৫ ডিসেম্বর ১৮৩২ – ২৭ ডিসেম্বর ১৯২৩) একজন ফরাসি বাস্তু প্রকৌশলী ও স্থপতি। তিনি ফ্রান্সের বিখ্যাত আইফেল টাওয়ারের স্থপতি, যেটি ১৮৮৯ সালে ফ্রান্সের রাজধানী প্যারিসে উদ্বোধন করা হয়।এছাড়াও তিনি আমেরিকার স্ট্যাচু অব লিবার্টির নির্মাণ কাজেও বিরাট অবদান রাখেন। স্থাপত্যবিদ্যা এবং প্রকৌশলী পেশা থেকে অবসর গ্রহণের পর তিনি আবহাওয়া বিদ্যা এবং বায়ু গতিবিদ্যা নিয়ে গবেষণা করেন এবং উভয় ক্ষেত্রেই অনেক অবদান রাখতে সক্ষম হন ।
গুস্তাভ এফেল ফ্রান্সের কোত দর অঞ্চলের দিজোঁ শহরে জন্ম গ্রহণ করেন। তিনি আলেকসঁদ্র এফেল এবং কাতরিন মালিনি দম্পতির প্রথম সন্তান।  তিনি ছিলেন "জঁ-রনে" বংশের বংশধর, যারা ১৮ শতকের দিকে জার্মানি থেকে প্যারিসে পাড়ি জমায়। এই বংশ তাদের বংশপরম্পরায় আইফেল নামটি ব্যবহার করত, যেটি তারা তাদের ধর্মে বিশ্বাস করে আইফেল পর্বতমালা থেকে গ্রহণ করে। ফরাসি ভাষায় নামটির উচ্চারণ হয় "এফেল"।
এফেলের বাবা ছিলেন ফরাসি সেনাবাহিনীর একজন প্রাক্তন সদস্য। এফেলের জন্মের কিছুদিন পরেই তিনি সেনাবাহিনীর চাকরি ছেড়ে দেন এবং তাঁর মাকে ব্যবসার কাজে সাহায্য করেন। তাঁর মা ছিলেন একজন কয়লা ব্যবসায়ী, যেটি তিনি তার পুর্বপুরুষের কাছ থেকে লাভ করেন।  আর এজন্য উভয়ই তাদের ব্যবসা নিয়ে ব্যস্ত থাকতেন। তাই এফেলের শৈশবের বেশিরভাগ সময় কাটে তার দাদির সাথে।   "{বি:দ্র: এখানে সংক্ষেপে তার কিছু কাজের নাম উল্লেখ আছে।}"
১৪ নং ওয়ার্ড, কলকাতা পৌরসংস্থা
১৪ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে উল্টোডাঙা ও বাগ্মারি অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি মানিকতলা বিধানসভা কেন্দ্রের অন্তর্গত।
১৪ নং ওয়ার্ডের সীমানা নিম্নরূপ: উত্তর দিকে হরিশ নিয়োগী রোড, বিধাননগর রোড ও বারীন ঘোষ সরণি; পূর্ব দিকে পূর্ব রেল লাইন, রামকান্ত সেন লেন ও বাগমারি রোড; দক্ষিণ দিকে বাগমারি রোড ও সতিন সেন রোড এবং পশশ্চিম দিকে হরিশ নিয়োগী রোড ও সার্কুলার খাল।
জগন্নাথদিঘী ইউনিয়ন
জগন্নাথদিঘী ইউনিয়ন বাংলাদেশের কুমিল্লা জেলার একটি প্রশাসনিক এলাকা।
এই ইউনিয়নটি চট্টগ্রাম বিভাগের কুমিল্লা জেলার চৌদ্দগ্রাম উপজেলার অন্তর্গত।
জগন্নাথদীঘি বাংলাদেশের একটি ঐতিহাসিক দীঘি।কুমিল্লা চৌদ্দগ্রামে ঢাকা-চট্রগ্রাম মহাসড়কের পাশেই এর অবস্থান।
ইতিহাস,ঐতিহ্য বুকে ধারন করে অারো প্রায় ২৫০ বছর পূর্বে এর তৎকালিন তালুকদার জগন্নাথ শাহ'র নামানুসারে এর নামকরণ হয় বলে লোকমুখ রয়েছে।তাছাড়া অনেকে এটিকে পরীর দীঘি হিসেবে দাবি করেছেন।বিশিষ্ট লেখক : জহির রায়হান খান তার হাজার বছর ধরে উপন্যাসে জগন্নাথদীঘির কথা বর্ণনা করেছেন এবং এর নাম পরীর দীঘি বলে দাবি করেন।তার উপন্যাসে এটিকে পরীরা খনন করেছে বলে এর নাম পরীর দীঘি হিসেবে জহির রায়হান উল্লেখ করেন।
অবস্থান: কুমিল্লা শহর থেকে প্রায় ৪০ কিলোমিটার দক্ষিনে চৌদ্দগ্রাম উপজেলার বর্তমান জগন্নাথদীঘি ইউনিয়ন ঢাকা-চট্রগ্রাম মহাসড়কের পাশে এর অবস্থান।
অন্যান্য তথ্য: 
বিট্রিশ যুগের শেষাংশে যখন ত্রিপুরা নিয়ে ভাগাভাগি শুরু হয় তখন জগন্নাথদীঘির নামে একটি থানা করার পরিকল্পনা ছিল।
তবে বর্তমানে চৌদ্দগ্রামের ১৩ নং ইউনিয়নটি জগন্নাথদীঘি নামে সুপরিচিত।
মুক্তিযোদ্ধের ইতিহাস:
জগন্নাথদীঘি মুক্তিযুদ্ধকালীন অসংখ্য স্মৃতি বহন।অাপনি জানলে অবাক হবেন, অথচ সত্যি এটাই যে বাংলাদেশের প্রথম মুক্ত অঞ্চল "জগন্নাথদীঘি" অঞ্চল।লাল সবুজের প্রথম পতাকা পাক বাহীনি কে পরাজয় করে সর্বপ্রথম জগন্নাথদীঘির পাড়েই উত্তোলন হয়।
ইউনিয়ন ভিত্তিক তথ্য :
জগন্নাথদীঘি ইউনিয়ন বর্তমানে চৌদ্দগ্রাম উপজেলার মধ্যে সবচেয়ে ধনী ইউনিয়ন নামে পরিচিত। এবং শান্তি,শৃংখলা,মাদকমুক্ত ইউনিয়ন হিসেবে পরিচিতি লাভ করেছে।
অসংখ্য সরকারি চাকুরী জীবি,সাংবাদিক, লেখক,মুক্তিযোদ্ধা সহ অসংখ্য গুনিজন এখানে রয়েছে।
তাছাড়াও এই ইউনিয়নের বিভিন্ন সামাজিক সংগঠন সামাজিক কর্মাকান্ডের মাধ্যমে ইউনিয়নের সুনাম অক্ষুন্ন রেখেছে।
জগন্নাথদীঘি ইউনিয়নে সর্বমোট ২৭ গ্রাম রয়েছে।
বর্তমানে
অায়তন, অর্থনীতি, শিক্ষা, সমৃদ্ধি অনুসারে গ্রাম পর্যায়ে সর্বোচ্ছ পর্যায়ে "বিজয়করা" "নোয়াগ্রাম" "পায়েরখোলা" "নারানকরা" "হাটবাইর" রয়েছে। 
ইউনিয়নের বর্তমান চেয়ারম্যানের নাম:
জনাব জানে অালম ভূঁইয়া।
২৯ নং ওয়ার্ড, কলকাতা পৌরসংস্থা
২৯ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে নারকেলডাঙা অঞ্চল নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।
২৯ নং ওয়ার্ডের সীমানা নিম্নরূপ: উত্তর দিকে সতীন সেন সরণি, উপেন্দ্রচন্দ্র বন্দ্যোপাধ্যায় রোড, ষষ্টীতলা রোড ও নারকেলডাঙা নর্থ রোড; পূর্ব দিকে সি. আই. টি. রোড ও উপেন্দ্রচন্দ্র বন্দ্যোপাধ্যায় রোড; দক্ষিণ দিকে ধ্যান দেবী খান্না রোড ও মতিলাল সেন লেন এবং পশ্চিম দিকে সার্কুলার খাল।
৩০ নং ওয়ার্ড, কলকাতা পৌরসংস্থা
৩০ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে কাঁকুড়গাছি অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।
৩০ নং ওয়ার্ডের সীমানা নিম্নরূপ: উত্তর দিকে সতীন সেন সরণি, উপেন্দ্রচন্দ্র বন্দ্যোপাধ্যায় রোড, ষষ্টীতলা রোড ও নারকেলডাঙা নর্থ রোড; পূর্ব দিকে সি. আই. টি. রোড ও উপেন্দ্রচন্দ্র বন্দ্যোপাধ্যায় রোড; দক্ষিণ দিকে ধ্যান দেবী খান্না রোড ও মতিলাল সেন লেন এবং পশ্চিম দিকে ষষ্টীতলা রোড, মতিলাল সেন রোড ও নারকেলডাঙা নর্থ রোড।
জারণ সংখ্যা
যৌগ গঠনের সময় কোনো মৌল যত সংখ্যক ইলেকট্রন বর্জন করে ধনাত্মক আয়ন উৎপন্ন করে বা যত সংখ্যক ইলেকট্রন গ্রহণ করে ঋণাত্বক আয়ন উৎপন্ন করে তাকে মৌলের জারণ সংখ্যা বলে। নিরপেক্ষ বা মুক্ত বা পরমাণু অবস্থায় মৌলের জারণ সংখ্যা শূন্য(০) ধরা হয়। ইলেকট্রন গ্রহণ করে ঋণাত্মক আয়নে মৌলের জারণ সংখ্যাকে ঋণাত্মক জারণ সংখ্যা এবং ইলেকট্রন গ্রহণ করে বর্জন করেধনাত্মক আয়নে পরিণত হলে একে ধনাত্মক জারণ সংখ্যা বলে।ধাতু সমুহের জারণ সংখা ধনাত্বক এবং অধাতু সমু্হের জারণ সংখা ঋণাত্বক এবং যৌগ মূলক সমুহের জারণ সংখ্যা তাদের আধান অনুসারে হয়। যৌগ ভেদে অর্থাৎ বিভিন্ন যৌগে একই মৌলের জারণ সংখ্যা ভিন্ন ভিন্ন হতে পারে। যেমন: HCl অণুতে H-এর জারণ সংখ্যা +1 আবার H অণুতে এর জারণ সংখ্যা ০। একই ভাবে,HCl অণুতে Cl-এর জারণ সংখ্যা -1 এবং Cl অণুতে জারণ সংখ্যা ০।
মৌলের জারণ সংখ্যা মূলত তার ইলেকট্রন বিন্যাসের সাথে সম্পর্কিত। একটি যৌগে কোনো মৌলের জারণ সংখ্যা, যৌগে বিদ্যমান অন্যান্য মৌলের জারণ সংখ্যার উপর নির্ভরশীল। কোনো যৌগে একটি মৌলের জারণ সংখ্যা নির্নয় করতে হলে যৌগে বিদ্যমান অন্যান্য মৌলের জারণ সংখ্যা জানতে হয়।ক্ষার ধাতু সমূহের জারণ সংখ্যা ১।
তথ্যসূত্র:
কাঁকুড়গাছি
কাঁকুড়গাছি হল ভারতের পশ্চিমবঙ্গ রাজ্যের রাজধানী কলকাতা শহরের উত্তর-মধ্যাঞ্চলের একটি এলাকা। এটি একটি বহুজাতিক আবাসন ও বাণিজ্যিক এলাকা তথা কলকাতার অন্যতম সমৃদ্ধ অঞ্চল।
২০১৫ সালে কাঁকুড়গাছি অঞ্চলে একটি জাল নোট তৈরির চক্র ধরা পড়ে। এই চক্র পাঁচ বছর ধরে ভারতীয় ও মার্কিন যুক্তরাষ্ট্রের নোট জাল করছিল।
কাঁকুড়গাছি বাস ও অটোরিক্সা রুটের মাধ্যমে কলকাতার অন্যান্য অঞ্চলের সঙ্গে যুক্ত। যদিও ২০১৪ সালের পরিস্থিতি অনুসারে, এই অঞ্চলের অনেক রাস্তার অবস্থা বেশ খারাপ।
কাঁকুড়গাছিতে প্রথমে প্যান্টালুনের একটি বড়ো আউটলেট তৈরি হয়। পরে এখানে তানিসক, ফ্যাবইন্ডিয়া, কউটন্স ও এম. পি. জুয়েলার্সের দোকান তৈরি হয়। এরপরই কাঁকুড়গাছি অলংকার ব্যবসার অন্যতম কেন্দ্র হয়ে ওঠে।
• রামকৃষ্ণ মঠ (যোগোদ্যান) – রামকৃষ্ণ পরমহংসের শিষ্য রামচন্দ্র দত্ত স্থাপিত রামকৃষ্ণ সমাধি মন্দির ও মঠ।
কাশীপুর-বেলগাছিয়া বিধানসভা কেন্দ্র
কাশীপুর-বেলগাছিয়া বিধানসভা কেন্দ্র হল ভারতের পশ্চিমবঙ্গ রাজ্যের কলকাতা জেলার একটি বিধানসভা কেন্দ্র।
সীমানা পুনর্নির্ধারণ কমিশনের নির্দেশ অনুসারে ১৬৮ নং কাশীপুর-বেলগাছিয়া বিধানসভা কেন্দ্র কলকা পৌরসংস্থার ১, ২, ৩, ৪, ৫ ও ৬ নং ওয়ার্ডগুলি নিয়ে গঠিত।
এই বিধানসভা কেন্দ্রটি ২৪ নং কলকাতা উত্তর লোকসভা কেন্দ্রের অন্তর্গত।
আগেকার বিধায়কদের তালিকা জানতে হলে দেখুন বেলগাছিয়া পূর্ব বিধানসভা কেন্দ্র, বেলগাছিয়া পশ্চিম বিধানসভা কেন্দ্র ও কাশীপুর বিধানসভা কেন্দ্র।
২০১১ সালের বিধানসভা নির্বাচনে সর্বভারতীয় তৃণমূল কংগ্রেস প্রার্থী মালা সাহা তাঁর নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী)-র কণিনীকা ঘোষকে পরাজিত করেছিলেন।
২য় জাতীয় চলচ্চিত্র পুরস্কার (বাংলাদেশ)
২য় জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ২য় আয়োজন; যা ২৪ মার্চ ১৯৭৭ সালে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে; যেখানে বাংলাদেশের রাষ্ট্রপতি কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
এই বছর মোট ১৪টি বিভাগে পুরস্কার প্রদান করা হয়।